वेस्टइंडीज ने नैश को बाहर किया, एडवर्ड्स की वापसी  
वेस्टइंडीज ने भारत के खिलाफ 28 जून से शुरू हो रहे दूसरे टेस्ट के लिए उप कप्तान ब्रैंडन नैश को टीम से बाहर कर दिया है, जबकि एडवर्ड्स की वापसी हुई है।
वेस्टइंडीज ने भारत के खिलाफ ब्रिजटाउन में 28 जून से शुरू हो रहे दूसरे क्रिकेट टेस्ट के लिए उप कप्तान ब्रैंडन नैश को टीम से बाहर कर दिया है, जबकि किर्क एडवर्ड्स की वापसी हुई है। नैश खराब फॉर्म से जूझ रहे हैं और पिछली छह पारियों में केवल 53 रन बना पाए हैं।  वह इन पारियों में पांच बार तो दोहरे अंक तक भी नहीं पहुंच पाए। सबीना पार्क में पहले टेस्ट में नैश ने एक और नौ रन की पारियां खेली थीं। एक बार फिर आक्रामक सलामी बल्लेबाज और पूर्व कप्तान क्रिस गेल के नाम पर विचार नहीं किया गया।  टीम इस प्रकार है:- डेरेन सैमी (कप्तान), एड्रियन बराथ, लेंडल सिमन्स, डेरेन ब्रावो, रामनरेश सरवन, शिवनारायण चंद्रपॉल, मार्लन सैमुअल्स, कार्लटन बा, फिडेल एडवर्डस, रवि रामपाल, देवेंद्र बीशू, केमार रोच और किर्क एडवर्ड्स।